stanford-oval/wikipedia huggingface dataset:
קשיות רוקוול
סקאלות לבדיקות קשיות בשיטת רוקוול > דרישות לביצוע בדיקת רוקוול

החודרן והסדן צריכים להיות נקיים ולשבת בצורה נכונה
פני השטח הנבדקים צריכים להיות חלקים, נקיים מתחמוצת. פני שטח מיוצר על ידי עיבוד שבבי גס מתאים לבדיקה
פני השטח הנבדקים צריכים להיות שטוחים הנוחים לחודרן
בדיקות על פני שטח גליליים נותנות תוצאות לא נכונות, תלויות בעקמומיות, עומס, חודרן וקשיות החומר
עובי הדגם צריך להיות מספיק כדי לא לייצר בליטות על הצד ההפוך של הדגם. מומלץ שעובי הדגם יהיה לפחות פי-10 יותר מעומק החדירה
מרחק בין העקבות או בין העקבה לבין קצה הדגם צריך להיות לפחות פי-3 מקוטר העקבה
על המפעיל להסתכל באופן ישיר על שעון המכשיר כדי למנוע סטיות בקריאה
סקאלות לבדיקות קשיות בשיטת רוקוול > ביצוע בדיקות

יש לבחור את הסקאלה המתאימה (A,‏ B או C) לפי החומר הנבדק (לפי התקן)
יש להשתמש בחודרן ועומס נכונים
יש לבצע שתי עקבות פרלימינאריות (לא לקחת תוצאות אלה בחשבון) כדי לוודא ביצוע פעולה נכון ותושבת טובה של חודרן ושולחן המכשיר לאחר החלפה. יש לבצע את העקבות על פלטה פסולה
יש לשים מסטר (TEST BLOCK) על שולחן המכשיר
יש להשקיע העומס הפרלימינרי (10 ק"ג כוח) – החץ הקטן על השעון יש להתאים לנקודה. יש לאפס את הסקאלה (אותו אפס לכל הסקאלות).
יש להשקיע את העומס העיקרי ולחכות לקבלת העומס המקסימלי (עצירת תנועה של חץ גדול)
לאחר הורדת עומס יש לקרוא את ערך הקושי על הסקאלה המתאימה
יש לבצע פעולות 4 – 7 על הדגם (חלק)
תקנים

ISO 6508-1 Metallic Materials — Rockwell Hardness Test
Part 1: Test Method (Scales A, B, C, D, E, F, G, H, K, N, T)
ASTM E-18 Standard Methods for Rockwell Hardness and Rockwell Superficial Hardness of Metallic Materials
ASTM E-140 Standard Hardness Conversion Tables for Metals. Relationship Among Brinell Hardness, Vickers Hardness, Rockwell Hardness, Superficial Hardness, Knoop Hardness, and Scleroscope Hardness
ספרות

William D. Callister, Jr. Materials Science and Engineering. The Introduction. John Wiley & Sons
Я.Б. Фридман. Механические свойства металлов. Изд. 3, в 2-х частях. М., "Машиностроение", 1974 (ברוסית)
М.Л. Бернштейн, В.А Займовский. Механические свойства металлов. Изд. второе, М., "Металлургия", 1979 (ברוסית)
ראו גם

שיטת ברינל
שיטת ויקרס
סקאלה של מכשיר רוקוול
קייטי הופקינס

| --- | --- |

קייטי הופקינס, 2018
 לידה:  13 בפברואר 1975 (בת 49) ברנסטייפל, דבון 
 מדינה:  הממלכה המאוחדת הממלכה המאוחדת
 השכלה:  אוניברסיטת אקסטר  האקדמיה הצבאית המלכותית בסנדהרסט 
 תקופת הפעילות:  מ-2007 
 עיסוק:  גישת תוכניות רדיו ומנחת טלוויזיה
 פרסים והוקרה:  פרס ארגון הנשים הבריטי בקולנוע ובטלוויזיה
 קישורים חיצוניים
 פייסבוק:  HopkinsWorld
 טוויטר:  kthopkins
 http://hopkinsworld.com
 
קייטי הופקינס (באנגלית: Katie Olivia Hopkins;‏ נולדה ב-13 בפברואר 1975) היא אשת מדיה בריטית, מגישת תוכניות רדיו ומנחת טלוויזיה, זוכת פרס ארגון הנשים הבריטי בקולנוע ובטלוויזיה. בעלת טור בעיתון הבריטי סאן והחל מ-2015 גם באתר האינטרנט של הדיילי מייל.
הואשמה בגזענות על ידי עיתונאים, קבוצת אינטרס ופוליטיקאים על דעותיה בנושא מהגרים. תפקידה כפרזנטורית של תחנת הרדיו LBC הופסק ב-2017 בשל "ציוצים" בטוויטר בנוגע לפיגועים שאירעו במנצ'סטר. ב-2018 הצטרפה לאתר המדיה הקנדי The Rebel Media. הופקינס התבטאה מספר פעמים על רצח עם של אנשים לבנים. ידועה כאוהדת ישראל, אף על פי שהיו גם מי שהאשימוה באנטישמיות.
בינואר 2020 חברת טוויטר השעתה את פעילותה של הופקינס ברשת החברתית, לה היו מעל למיליון עוקבים, בטיעון שהיא מפיצה שנאה.
קורות חיים

הופקינס נולדה ב-13 בפברואר 1975 בברנסטייפל, דבון - מחוז בדרום-מערב אנגליה. אביה היה מהנדס חשמל ואמה כספרית בבנק. בילדותה גדלה בבידפורד ולמדה בבית ספר קתולי. הופקינס המשיכה ללמוד כלכלה באוניברסיטת אקסטר ואת סופי השבוע שלה בילתה באקדמיה לקצינים של חיל המודיעין של הצבא הבריטי. היא השלימה את הכשרתה הצבאית באקדמיה הצבאית המלכותית בסנדהרסט, אך סבלה מאפילפסיה במהלך קורס הסיום, ולכן לא זכתה למינוי. במקום, היא הצטרפה לחברה לייעוץ עסקי במנהטן עד 2005, ובספטמבר 2006 הצטרפה למשרד המטאורולוגיה הבריטי בתור יועצת מיתוג עולמי.
טלוויזיה > תוכניות מציאות > המתמחה

בזמן שהייתה בתקופת הניסיון במשרד המטאורולוגיה, הופקינס השתתפה בעונה השלישית של תוכנית המציאות "המתמחה" של דונלד טראמפ בגרסה הבריטית בשנת 2006. באותה העונה, הפרס היה משרה תחת איש העסקים אלאן שוגר בשכר של 100,000 פאונד. להופקינס הוצעה התמודדות בתוכנית הגמר, אך היא סרבה. הפרק זכה לרייטינג של 6.2 מיליון איש.
טלוויזיה > תוכניות מציאות > תוכניות מציאות

הופקינס השתתפה בתוכניות מציאות נוספות כגון: אני סלבריטי, תוציאו אותי מכאן והאח הגדול - סלבריטי, שם סיימה במקום השני.
טלוויזיה > תוכניות מציאות > תוכניות טלוויזיה

הופקינס הופיעה בתוכניות פאנל וקומדיה רבות כגון "The Friday Night Project", "Loose Women", "Reality Bites".
ב-2015 הנחתה תוכנית אירוח בטלוויזיה "If Katie Hopkins Ruled the World" ברשת TLC. במסגרת התוכנית צולמו שבעה פרקים ולאחריהם היא בוטלה עקב נתוני מדרג נמוכים.
חיים אישיים

הופקינס נישאה לראשונה בספטמבר 2004 לדמיאן מק'קיני - נחת בריטי, להם נולדו שתי בנות. נישאה בשנית למארק קרוס ב-2010, חתונתם צולמה לתוכנית המציאות ארבע חתונות.
הופקינס סבלה מאפילפסיה חריפה שהתפרצה בשנות העשרה המאוחרות שלה. ב-2016 עברה ניתוח בו הוסרו חלקים ממוחה כדי למנוע את התקפי האפילפסיה.
הערות שוליים

↑  The-race-war-preppers-behind-south-africas-white-genocide-meme
↑  Katie Hopkins' Twitter account suspended, באתר האינדפנדנט, ‏30 בינואר 2020 (באנגלית).
קלואי מוריונדו

| --- | --- |

מוריונדו ב-2022
 לידה:  29 בספטמבר 2002 (גיל: 22) ארצות הברית דטרויט, מישיגן
 מוקד פעילות:  ארצות הברית 
 תקופת הפעילות:  מ-2014
 מקום לימודים:  Eisenhower High School 
 עיסוק:  זמרת-יוצרת ‏•‏‏ יוטיוברית
 סוגה:  אינדי פופ ‏•‏‏ אינדי רוק ‏•‏‏ לו-פיי
 כלי נגינה:  יוקולילי ‏•‏‏ גיטרה
 חברת תקליטים:  Fueled by Ramen‏ ‏•‏‏ אלקטרה רקורדס
 www.chloemoriondo.com
 
קלואי מוריונדו (באנגלית: Chloe Moriondo; נולדה ב-29 בספטמבר 2002) היא זמרת-יוצרת ויוטיוברית אמריקאית.
ביוגרפיה

מוריונדו נולדנ וגדלנ בדטרויט, מישיגן.
ביולי 2018 הוציאה את אלבום הבכורה שלה, Rabbit Hearted. בהוצאה עצמית. באפריל 2020 הוציאה את המיני אלבום הראשון שלה, Spirit Orb. באוגוסט 2020, מוריונדו הוחתמה ב-Fueled by Ramen והוציא את "I Want to Be with You".
במאי 2021 הוציאה את אלבומה השני, Blood Bunny עם הסינגלים "I Want to Be with You" ו"Girl on TV".
ביולי 2021 הוציאה את מיני אלבומה השני, blood bunny (acoustic).
באפריל 2022 הוציאה את מיני אלבומה השלישי, puppy luv.
באוקטובר 2022 הוציאה את אלבומה השלישי, SUCKERPUNCH.
בשנת 2023 נכללה ברשימה "21 מתחת ל-21" של בילבורד. נכון למאי 2023, היא צברה כ-200 מיליון השמעות בפלטפורמות הסטרימינג.
הערות שוליים

1 2  Billboard’s 21 Under 21: See Who Made the 2023 List, Billboard, ‏2023-05-15 (באנגלית אמריקאית)
| --- | --- |
בקרת זהויות :  MusicBrainz: 6c2cd859-b792-4258-8ede-402c5dcf8b90
צילום בחשיפה ארוכה

הכיכר המרכזית ברוטנבורג על הטאובר. החשיפה הארוכה בצילום מטשטשת את הולכי הרגל, והבניינים מופיעים בצורה חדה
צילום בחשיפה ארוכה היא שיטת צילום המתבצעת על ידי האטת מהירות תריס המצלמה כך שבאופן יחסי יותר אור נכנס למצלמה ומגיע לחיישן.
משתמשים בשיטה זו על מנת להתגבר על תנאי תאורה חלשים, ליצירת אפקט מריחה והדגשת תנועה.
לעיתים ניתן להשתמש גם במפתח צמצם שונה על מנת להכניס יותר אור לתמונה, אך הדבר יכול לפגוע בעומק השדה הרצוי.
טכניקה

החשיפה הארוכה הרצויה תלויה בתנאי תאורה סביבתיים ובעיקר נתונה לתוצאה אליה רוצה להגיע הצלם.
צילום בחשיפה ארוכה יהיה קל יותר להשיג בתנאים של תאורה נמוכה, שכן חשיפה ארוכה תעזור להשיג את כמות האור הדרושה. חשיפה ארוכה מידיי, או במהלך היום למשל, תכניס עודף אור לתמונה שתצא שרופה וחסרת פרטים. מעבר לאובייקט ה"מרוח" את יתר התמונה הצלם רוצה לתפוס בחדות ולצורך זה נדרש שימוש בחצובה.
טכניקה > הדגשת תנועה

שימוש בחשיפה ארוכה מכניסה דינאמיות ותפיסה של תנועה, כך שהאובייקט המצולם מקבל אפקט מריחה. וכך, במקום לקבל אובייקט שקפא. את מידת המריחה יהיה ניתן לקבוע לפי משך הזמן בו בחרנו להשאיר את התריס פתוח. משך זמן ארוך מדי יביא למריחה עודפת של האובייקט ולחלופין אף להיעלמותו.
טכניקה > צילומי לילה

כשישנם תנאים נמוכים מאוד של תאורה, צלמים עשויים להשתמש בחשיפה ארוכה יותר של החיישן על ידי כך השארת התריס פתוח לזמן ממושך יותר. יצירת תמונה בחשיפה ארוכה בתנאים לקויים תעזור לתפיסת הטווח דינאמי מלא על גביי חיישן האור של המצלמה.
ציוד

ניתן להשתמש בכל מצלמה המאפשרת שליטה ידנית על זמן החשיפה, צמצם ורגישות ISO. כמו כן נדרשת חצובה, ופילטר ND לצילומי חשיפה ארוכה ביום.
ראו גם

צילום
צילום דיגיטלי
מצלמה
לקריאה נוספת

אלון קירה, צילום בחשיפה ארוכה, אלון קירה בית ספר לצילום.
רועי גליץ, מדריך לצילומי לילה, גליץ בית ספר לצילום.
הערות שוליים

↑  Dizzo, צילום בחשיפה ארוכה – דיזו
↑  מדריך צילום דיגיטלי - למדו היום כל מה שהמצלמה שלכם יכולה לעשות, באתר מדריך צילום דיגיטלי (באנגלית אמריקאית)
↑  GND | ND Grad | Graduated Neutral Density Filter| פילטר מדורג, באתר www.naturephoto.co.il
חגיגות ב-20 באוגוסט לזכרו של אישטוואן הקדוש בהונגריה.
קאדילק סדרה 353

| --- | --- |

Cadillac Series 353
 מאפיינים כלליים
 יצרן:  קאדילק
 שנות ייצור:  1929–1930
 הרכבה:  ארצות הברית ארצות הברית
 מודל קודם:  Cadillac Series 341
 מודל אחריו:  Cadillac Series 355
 חברת אם:  ג'נרל מוטורס
 משקל:  2,202-2,410 ק"ג
 בסיס גלגלים:  3,556-3,861 מ"מ
 מפרט טכני
 מנוע:  מנוע V 8 צילינדרים, 5,786 סמ"ק המפיק 96 כ"ס
 הילוכים:  תמסורת ידנית - 3 מהירויות
קאדילק סדרה 353 (באנגלית: Cadillac Series 353) היא מכונית סלון תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 1929–1930.
בדגמי "קאדילק סדרה 353" הורכב מנוע V8 צילינדרים.
סך הכול יוצרו 14,995 יחידות.
דגמי "קאדילק סדרה 353" הופיעו במספר סרטים, בסדרת טלוויזיה "MythBusters" שהוקרנה בארצות-הברית בין השנים 2003-2018,ובסדרת טלוויזיה "That Girl" שהוקרנה בארצות-הברית בין השנים 1966-1971.
תצורות "קאדילק סדרה 353

4 דלתות -סלון (5 מושבים)
2 דלתות - קופה (2/4 מושבים)
4 דלתות - קבריולה
2 דלתות - קבריולה
2 דלתות - רודסטר
ראו גם

קאדילק
קאדילק סדרה 60
לקריאה נוספת

"קאדילק סדרה 353" - תמונות
הערות שוליים

↑  "קאדילק סדרה 353" car.info/en-se/cadillac/series-353/1st-generation
↑  "קאדילק סדרה 353" 100megsfree4.com/cadillac/cad1930/cad30s
↑  Mary Sieber, Ken Buttolph: Standard Catalog of Cadillac 1903-1990. Krause Publications, Iola 1991, ISBN 0-87341-174-9, S. 199–200
↑  "קאדילק סדרה 353" - היסטוריה Standard Catalog of Cadillac 1903-2004
↑  "קאדילק סדרה 353" בסרטים imcdb.org/vehicles
↑  "קאדילק סדרה 353" imcdb.org/vehicle_217969-Cadillac-Series-353
↑  "קאדילק סדרה 353" בסדרת טלוויזיה "That Girl"  imcdb.org/vehicle_654563-Cadillac-Series-353-1930
↑  "קאדילק סדרה 353" conceptcarz.com/vehicle/z15676/cadillac-series-353
↑  "קאדילק סדרה 353" דגם "convertible-coupe" mecum.com/lots/CA0817-300213/1930-cadillac-series-353-convertible-coupe
↑  "קאדילק סדרה 353" bonhams.com/auctions/21223/lot
קאדילק שש-עשרה

| --- | --- |

Cadillac Sixteen
 מאפיינים כלליים
 יצרן:  קאדילק
 שנות ייצור:  הוצג בשנת 2003 (דגם קונספט)
 הרכבה:  ארצות הברית ארצות הברית
 מרכב:  Front-engine, rear-wheel-drive layout (אנ')
 אורך:  5,672 מ"מ
 רוחב:  2,029 מ"מ
 גובה:  1,392 מ"מ
 משקל:  2,270 ק"ג (ריק)
 בסיס גלגלים:  3,556 מ"מ
 מפרט טכני
 מנוע:  16V צילינדרים, 32 שסתומים,  13,584 סמ"ק המפיק 1,014 כ"ס ב-6,000 סל"ד
 הילוכים:  תמסורת אוטומטית - 4 מהירויות
קאדילק שש-עשרה (באנגלית: Cadillac Sixteen) היא מכונית סלון המוגדרת מכונית קונספט מתוצרת חטיבת קאדילק, מותג מכוניות היוקרה של יצרנית הרכב האמריקנית ג'נרל מוטורס.
"קאדילק שש-עשרה"

4 דלתות.
מנוע בנזין 16v צילינדרים.
מנוע הנעה אחורית.
מנוע "ניהול דלק פעיל" ("Active Fuel Management" (אנ')) של ג'נרל מוטורס.
שעון מתוצרת בולגארי בלוח מחוונים (דשבורד).
תמונות

"קאדילק שש-עשרה"
"קאדילק שש-עשרה" - מבט למושבים האחוריים
"קאדילק שש-עשרה" - מבט לתא הנהג
"קאדילק שש-עשרה" - מבט למנוע
"קאדילק שש-עשרה" - מבט למנוע (מצד ימין)
"קאדילק שש-עשרה"
"קאדילק שש-עשרה"
"קאדילק שש-עשרה"
"קאדילק שש-עשרה"
ראו גם

קאדילק
קאדילק Imaj
קאדילק אסקאלה
קאדילק לה מאן
קאדילק נארט
קאדילק סיאן
הערות שוליים

↑  מקונספט לייצור nytimes.com/2003/01/12/automobiles/big-dreams-cause-big-eyes-from-concept-to-production
↑  "קאדילק שש-עשרה" archive.org/web
↑  "קאדילק שש-עשרה" supercars.net/blog/2003-cadillac-sixteen-concept
↑  "קאדילק שש-עשרה" - קונספט web.archive.org
↑  "קאדילק שש-עשרה" - היסטוריה כולל תמונות conceptcarz.com/vehicle/z6650/cadillac-sixteen-concept
↑  מנוע "קאדילק שש-עשרה" caranddriver.com/features/cadillac-sixteen-concept-v-16-engine
קיסו (נהר)

| --- | --- |

נהר קיסו ממבט הר איגי
 מידע כללי
 אורך:  229 ק"מ
 ספיקה ממוצעת:  169 מ"ק לשנייה
 אגן ניקוז:  5,275 קמ"ר
 מוצא:  הר הצ'ימורי
 גובה מוצא הנהר:  2,446 מטרים
 יובלים:  Hida River, Shirakawa River, Tsukechi River, Nakatsu River, Agi River, Kani River, Araragi River, בפסקה זו 5 רשומות נוספות שטרם תורגמו 
 שפך:  מפרץ איסה
 מדינות באגן הניקוז:  יפן
 
 תוואי הנהר במפת הונשו
 
קיסוֹ (ביפנית: 木曽川) הוא נהר ביפן הזורם באי הונשו, העיקרי מבין שלושת נהרות קיסו הזורמים במישור נובי ונשפכים למפרץ איסה.
גאוגרפיה

מקורו של הנהר הוא בהר הצ'ימורי שברכס הרי הידה במחוז נאגנו. הנהר זורם לכיוון דרום-מערב מצדו הדרומי של הר הצ'ימורי, ולאחר מכן פונה מערבה לאחר התמזגותו עם נהר אוטאקי. בהמשך נשפך אליו נהר הידה, ואז הוא פונה דרומה לעבר שפכו במפרץ איסה לאחר 229 ק"מ. בעתות קדומות היו ערוציהם של שלושת נהרות קיסו משתרגים זה בזה באזור שפכיהם למפרץ איסה, אולם מיזמי בקרת שיטפונות אשר הוקמו במאות ה-18 וה-19 הפרידו ביניהם.
בדרכו בין העיר מינוקאמו לעיר אינויאמה, מקטע בן 13 ק"מ, מכונה נהר קיסו "הריין היפני" בשל דמיונו לנהר אירופי זה.
על הגדה הדרומית של הנהר ממוקמת העיר קונאן.
ראלי קטר

ראלי קטר הבינלאומי הוא מרוץ ראלי המתקיים אחת לשנה בעיר דוחה, בירת קטר. תוואי המסלול משלב בין קטעי נהגיה בשבילי עפר ובחול. המרוץ מתקיים מאז שנות השבעים ומהווה חלק מאליפות המזרח התיכון בראלי מאז שנת 1984 (אחד משני המרוצים היחידים, יחד עם ראלי דובאי, שהתקיימו לאורך כל שנות האליפות).
נאסר אל עטיה, נהג המרוצים המקומי, הוא הנהג בעל מספר הניצחונות הגבוה ביותר לאורך השנים (14 ניצחונות). מוחמד בין סולים ניצח את המרוץ תשע פעמים וסעיד אל-חג'רי השיג 5 ניצחונות.
רשימת מנצחי המרוץ

התוצאות מתייחסות רק לשנים בהם היה המרוץ חלק מאליפות המזרח התיכון בראלי
List of winners sourced in part from:
| שנה | נהג | מכונית |
| --- | --- | --- |
| 1984 | קטר (מדינה) סעיד אל-חג'רי | פורשה 911 SC |
| 1985 | קטר (מדינה) סעיד אל-חג'רי | פורשה 911 SC |
| 1986 | שוודיה ביורן וולדגרד | טויוטה סליקה TCT |
| 1987 | קטר (מדינה) סעיד אל-חג'רי | פורשה 911 SC |
| 1988 | איחוד האמירויות הערביות מוחמד בין סולים | טויוטה סליקה TCT |
| 1989 | קטר (מדינה) סעיד אל-חג'רי | פורד סיירה RS קוסוורת' |
| 1990 | איחוד האמירויות הערביות מוחמד בין סולים | טויוטה סליקה GT-4 |
| 1991 | איחוד האמירויות הערביות מוחמד בין סולים | טויוטה סליקה GT-4 |
| 1992 | קטר (מדינה) סעיד אל-חג'רי | טויוטה סליקה GT-4 |
| 1993 | קטר (מדינה) נאסר חליפה אל עטיה | טויוטה סליקה GT-4 |
| 1994 | איחוד האמירויות הערביות סוהיל אל-מקטום | טויוטה סליקה GT-4 |
| 1995 | איחוד האמירויות הערביות ח'ליפה אל-מוטאווי | טויוטה סליקה GT-4 |
| 1996 | איחוד האמירויות הערביות מוחמד בין סולים | פורד אסקורט RS קוסוורת' |
| 1997 | איחוד האמירויות הערביות מוחמד בין סולים | פורד אסקורט WRC |
| 1998 | איחוד האמירויות הערביות מוחמד בין סולים | פורד אסקורט WRC |
| 1999 | עומאן ניזאר אל-שאנפרי | מיצובישי לאנסר איוו V |
| 2000 | איחוד האמירויות הערביות מוחמד בין סולים | פורד פוקוס WRC |
| 2001 | איחוד האמירויות הערביות מוחמד בין סולים | פורד פוקוס WRC |
| 2002 | איחוד האמירויות הערביות מוחמד בין סולים | פורד פוקוס WRC |
| 2003 | קטר (מדינה) נאסר אל-עטיה | סובארו אימפרזה WRC |
| 2004 | קטר (מדינה) נאסר אל-עטיה | סובארו אימפרזה WRX STi |
| 2005 | קטר (מדינה) נאסר אל-עטיה | סובארו אימפרזה WRX STi |
| 2006 | קטר (מדינה) נאסר אל-עטיה | סובארו אימפרזה WRX STi |
| 2007 | קטר (מדינה) נאסר אל-עטיה | סובארו אימפרזה WRX STi |
| 2008 | קטר (מדינה) נאסר אל-עטיה | סובארו אימפרזה WRX STi |
| 2009 | קטר (מדינה) נאסר אל-עטיה | מיצובישי לאנסר איוו X |
| 2010 | קטר (מדינה) נאסר אל-עטיה | פורד פיאסטה S2000 |
| 2011 | קטר (מדינה) נאסר אל-עטיה | פורד פיאסטה S2000 |
| 2012 | קטר (מדינה) עבדולאזיז אל-כווארי | מיני קופר S2000 |
| 2013 | קטר (מדינה) נאסר אל-עטיה | פורד פיאסטה RRC |
| 2014 | קטר (מדינה) נאסר אל-עטיה | פורד פיאסטה RRC |
| 2015 | קטר (מדינה) נאסר אל-עטיה | פורד פיאסטה RRC |
| 2016 | קטר (מדינה) נאסר אל-עטיה | סקודה פאביה R5 |
| 2017 | קטר (מדינה) ראשיד אל נעימי | סובארו אימפרזה WRX Sti |
| 2018 | צ'כיה וויטק שטייף | סקודה פאביה R5 |
| 2019 | קטר (מדינה) נאסר אל-עטיה | פולקסווגן פולו GTI R5 |
הערות שוליים

↑
↑
קוסטאס פאפאניקולאו

| --- | --- |

פאפאניקולאו במדי אולימפיאקוס, 2022
 לידה:  31 ביולי 1990 (בן 34) טריקלה שביוון
 עמדה:  סמול פורוורד
 גובה:  2.04 מטרים
 מספר:  16
 דראפט:  בחירה מספר 48, 2012 ניו יורק ניקס
 קבוצות כשחקן
 2008–2009 2009–2013 2013–2014 2014–2015 2015–2016 2016–:  אריס סלוניקי אולימפיאקוס ברצלונה יוסטון רוקטס דנוור נאגטס אולימפיאקוס
 הישגים כשחקן
 MVP של משחק אולסטאר הצעירים של ליגת העל היוונית (2009) MVP של אליפות אירופה בכדורסל עד גיל 20 (2009) השחקן הצעיר של העונה בליגת העל היוונית (2009, 2012) הכוכב העולה של היורוליג (2013)
קונסטנטינוס "קוסטאס" פאפאניקולאו (ביוונית: 'Κωνσταντίνος "Κώστας" Παπανικολάου, נולד ב-31 ביולי 1990 בטריקלה, יוון) הוא כדורסלן יווני המשחק בעמדת הסמול פורוורד בקבוצת אולימפיאקוס מהליגה היוונית והיורוליג ובנבחרת יוון.
קריירת משחק > קריירת מועדונים

פאפאניקולאו החל את הקריירה המקצוענית שלו בקבוצת אריס סלוניקי היוונית, ששיחקה אז בליגת העל. הוא שיחק בקבוצה במשך עונה אחת, שבמהלכה זכה בפרס ה-MVP של משחק אולסטאר הצעירים של הליגה, ובפרס השחקן הצעיר של העונה בליגה. לאחר עונה זו (2008/2009) עבר פאפאניקולאו לאולימפיאקוס פיראוס תמורת סכום של 950,000 אירו, כשחוזהו כולל שכר של 1.3 מיליוני אירו למשך תקופה של חמש שנים וסעיף יציאה ל-NBA על סך מיליון אירו. הוא שיחק בקבוצה במשך ארבע עונות, שבמהלכן זכה איתה בשתי אליפויות יורוליג רצופות (2012, 2013), פעם אחת באליפות הליגה היוונית (2012) ובפרס הכוכב העולה של היורוליג לעונת 2012/2013. כמו כן, פאפאניקולאו העמיד עצמו לבחירה בדראפט ה-NBA 2012, בו נבחר בסיבוב השני (#48) על ידי ניו יורק ניקס.
בקיץ 2013 חתם פאפאניקולאו בברצלונה תמורת 1.5 מיליון יורו שהועברו לקבוצתו הקודמת, על חוזה של 5.5 מיליון יורו לשלוש שנים, עם אופציה לשנה נוספת. החוזה כלל סעיף יציאה ל-NBA של 1.1 מיליון לקיץ הראשון ו-0.75 מיליון לקיץ השני. במהלך השנים זכויות השחקן עליו ב-NBA עברו מניו יורק לפורטלנד טרייל בלייזרס (במסגרת טרייד שכלל את ריימונד פלטון) ומשם ליוסטון רוקטס (בטרייד על תומאס רובינסון). אחרי שזכה עם ברצלונה באליפות הליגה הספרדית בעונתו הראשונה בקבוצה, עבר פאפאניקולאו בספטמבר 2014 לשחק ביוסטון. במהלך עונת הרוקי שלו, שבה היה מושבת לזמן רב עקב פציעה, השתתף במשחק הכוכבים העולים בסוף-שבוע האולסטאר של ה-NBA, והעמיד ממוצעים של 4.2 נקודות ו-2.7 ריבאונדים ב-18.5 דקות למשחק. בסיום העונה חוזהו ביוסטון הוארך בשנה.
ביולי 2015 הועבר פאפאניקולאו יחד עם ג'ואי דורסי, ניק ג'ונסון, פאבלו פריג'יוני ובחירת סיבוב ראשון בדראפט 2016 לדנוור נאגטס, בטרייד שהעביר ליוסטון את טיי לוסון ובחירת סיבוב שני בדראפט 2017. כחודש לאחר מכן הוא נופה מסגל הנאגטס, והוחתם על ידי הקבוצה מחדש בנובמבר. בינואר 2016 הוא נופה מסגל הנאגטס פעם נוספת. שבועיים לאחר מכן חתם פאפאניקולאו באולימפיאקוס פעם נוספת, לתקופה של שנתיים וחצי. בקיץ 2018 האריך "פאפא" את חוזהו
באולימפיאקוס בשלוש שנים נוספות.
קריירת משחק > קריירה בינלאומית

פאפניקולאו זכה עם נבחרת יוון הצעירה במדליית כסף באליפות אירופה עד גיל 18 ב-2007, ובמדליית הזהב בזו של שנת 2008. בשנה שלאחר מכן זכה עם הנבחרת הלאומית עד גיל 19 במדליית הכסף באליפות אירופה עד גיל 19, ובשנה לאחר מכן זכה עם נבחרת העתודה של יוון באליפות אירופה עד גיל 20, נבחר לחמישיית הטורניר והוכתר ל-MVP. ב-2009 הופיע לראשונה במדי הנבחרת הבוגרת של יוון, במשחק ידידות. ב-2010 זכה עם נבחרת העתודה במדליית הכסף בטורניר שזכתה בו שנה קודם לכן. פאפאניקולאו שיחק במדי נבחרת יוון בארבעה טורנירי יורובאסקט (2011, 2013, 2015, 2017), בטורניר הקדם-אולימפי של אולימפיאדת לונדון ב-2012 ובמונדובאסקט 2014.
תארים > תארים קבוצתיים

הגביע היווני (2):
2009/2010, 2010/2011
אליפות היורוליג (2):
2011/2012, 2012/2013
אליפות ליגת העל היוונית (2):
2011/2012, 2015/2016
אליפות ליגת העל הספרדית (1):
2013/2014
תארים > תארים אישיים

MVP של משחק אולסטאר הצעירים של ליגת העל היוונית (1):
2008/2009
השחקן הצעיר של העונה בליגת העל היוונית (2):
2008/2009, 2011/2012
MVP של אליפות אירופה בכדורסל עד גיל 20 (1):
2009
חמישיית העונה בליגת העל היוונית (3):
2011/2012, 2012/2013, 2016/2017
בחירה למשחק האולסטאר של ליגת העל היוונית (1):
2013, 2018
הכוכב העולה של היורוליג (1):
2012/2013
הערות שוליים

↑  "OLYMPIACOS nabs prospect Papanikolaou". Euroleague.net. 14 בספטמבר 2009. אורכב מ-המקור ב-9 באוגוסט 2014. נבדק ב-14 בספטמבר 2009. {{cite web}}:  (עזרה)
↑  "FC BARCELONA lands Kostas Papanikolaou!". Euroleague.net. 20 ביולי 2013. אורכב מ-המקור ב-26 ביולי 2014. נבדק ב-20 ביולי 2013. {{cite web}}:  (עזרה)
↑  "Rockets Sign Kostas Papanikolaou". NBA.com. 23 בספטמבר 2014. נבדק ב-23 בספטמבר 2014. {{cite web}}:  (עזרה)
↑  "Nuggets Sign Kostas Papanikolaou". NBA.com. 5 בנובמבר 2015. נבדק ב-5 בנובמבר 2015. {{cite web}}:  (עזרה)
↑  "Olympiacos officially announced Papanikolaou". Euroleague.net. 20 בינואר 2016. נבדק ב-20 בינואר 2016. {{cite web}}:  (עזרה)
| נבחרת יוון – גביע העולם בכדורסל 2014 |
| --- | --- | --- |
|  1  •  2  •  3  •  4 מנצאריס •  5 בורוסיס •  6 זיזיס •  7 וסיליאדיס •  8 קלאת'ס •  9 גליניאדאקיס •  10 פאפאניקולאו •   11 סלוקאס‎ •  12 קאימקוגלו • 13 אדטוקומבו •  14 וג'יוקאס • 15 פרינטזיס • מאמן: קציקאריס |  1  •  2  •  3  •  4 מנצאריס •  5 בורוסיס •  6 זיזיס •  7 וסיליאדיס •  8 קלאת'ס •  9 גליניאדאקיס •  10 פאפאניקולאו •   11 סלוקאס‎ •  12 קאימקוגלו • 13 אדטוקומבו •  14 וג'יוקאס • 15 פרינטזיס • מאמן: קציקאריס | יוון |
ראלי יפן

| --- | --- |
 ענף:  ראלי
 תאריך ייסוד:  2004
 הכי הרבה זכיות:  נהגים: פינלנד מיקו הירבונן (2 זכיות)
 rally-japan.jp
 
ראלי יפן הוא מרוץ ראלי המתקיים כחלק מאליפות העולם בראלי ונערך באי הוקאידו, האי השני בגודלו ביפן. המרוץ התקיים לראשונה בשנת 2004 והתקיים עד לשנת 2010, עם הפסקה של שנה אחת. הוא צפוי לשוב לאליפות בעונת 2022.
היסטוריה

ראלי הוקאידו התקיים לראשונה בשנת 2002 כחלק מאליפות אסיה-פסיפיק בראלי בצפון האי הוקאידו. אחרי שנתיים שינה המרוץ את שמו לראלי יפן והצטרף המרוץ לסבב המרוצים באליפות העולם בראלי. פטר סולברג ניצח את מרוץ הבכורה. בשנת 2005 שב ראלי הוקאידו להתקיים כחלק מאליפות אסיה-פסיפיק, בעוד ראלי יפן המשיך להיות חלק מאליפות העולם. לקראת עונת 2008 עבר המרוץ מאזור העיר אוביהירו אל אזור סאפורו, בירת מחוז הוקאידו והעיר החמישית בגודלה ביפן. המרוץ כללה 29 סטייג'ים, כולל חמישה סטייג'ים שנערכו באצטדיון סאפורו דום(אנ'). בשנת 2009 לא התקיים המרוץ, שנה לאחר מכן חזר לסבב המרוצים לשנה נוספת לפני שהוצא שוב מהסבב.
המרוץ היה צפוי לחזור לסבב בעונת 2020 ואמור היה להתקיים באזור העיר נגויה. התפרצות מגפת הקורונה הביאה לביטול המרוץ באותה שנה ובשנה שלאחריה וחזרתו נדחתה לעונת 2022.
רשימת המנצחים

| עונה | נהג | מכונית |
| --- | --- | --- |
| 2004 | נורווגיה פטר סולברג | יפן סובארו אימפרזה WRC |
| 2005 | פינלנד מרקוס גרונהולם | צרפת פז'ו 307 WRC |
| 2006 | צרפת סבסטיאן לב | צרפת סיטרואן קסארה WRC |
| 2007 | פינלנד מיקו הירבונן | בריטניה פורד פוקוס RS WRC |
| 2008 | פינלנד מיקו הירבונן | בריטניה פורד פוקוס RS WRC |
| 2010 | צרפת סבסטיאן אוז'ייה | צרפת סיטרואן C4 WRC |
הערות שוליים

↑  Japan returns to WRC fore, WRC.com, 27 September 2019
↑  WRC. "World Rally Championship – Rallies". אורכב מ-המקור ב-2008-06-05. נבדק ב-2008-07-27.
↑  WRC. "World Rally Championship – Rallies". אורכב מ-המקור ב-2008-02-14. נבדק ב-2008-07-27.
↑  WRC. "World Rally Championship – Rallies". אורכב מ-המקור ב-2008-06-06. נבדק ב-2008-07-27.
↑  WRC. "World Rally Championship – Rallies". אורכב מ-המקור ב-2008-11-12. נבדק ב-2008-11-03.
מיקו הירבונן במהלך ראלי יפן (2007).
קוסטאס סטפילידיס

קוסטנטינוס סטפילידיס (ביוונית: Κώστας Σταφυλίδης; נולד ב-2 בדצמבר 1993 בסלוניקי שביוון) הוא כדורגלן יווני המשחק בעמדות המגן השמאלי וקשר הכנף השמאלי בקבוצת בוכום ובנבחרת יוון.
קריירת מועדונים > פאוק סלוניקי

סטפילידיס נולד בסלוניקי שביוון וגדל במחלקת הנוער של פאוק סלוניקי. ב-20 בנובמבר 2011 ערך סטפילידיס את הופעת הבכורה שלו בליגת העל היוונית, כששיחק 90 דקות בניצחון 0–3 נגד פאנטוליקוס במסגרת המחזור העשירי. הוא בישל שער באותו משחק. בסך הכל ערך סטפילידיס 16 הופעות בעונת 2011/2012.
קריירת מועדונים > באייר לברקוזן

בקיץ 2012, לאחר הופעותיו המעולות באליפות אירופה בכדורגל עד גיל 19 2012, טורניר בו נבחר לאחד מעשרת השחקנים הכישרוניים ביותר בו, זכה סטפילידיס להתעניינות מצד באייר לברקוזן. לאחר שבועות של משא ומתן ובשל בעיות כלכליות אליהן נקלעה פאוק סלוניקי, סוכמה העברתו לבאייר לברקוזן. סטפילידיס בילה את רוב זמנו במועדון בהשאלות לפאוק סלוניקי ולפולהאם, ביניהן שיחק בקבוצת המילואים של באייר לברקוזן, באייר לברקוזן II. ב-30 בנובמבר 2013 ערך סטפילידיס את הופעתו היחידה בבאייר לברקוזן במסגרת הבונדסליגה, כשהחליף את גונזלו קסטרו בדקה ה-83 בניצחון 0–3 נגד נירנברג במסגרת המחזור ה-14.